Хелмут Попендик – Уикипедия
6 януари 1902 г.
Худе, Германска империя
11 януари 1994 г. (92 г.)
Хелмут Попендик (на немски: Helmut Poppendick) е германски доктор и член на СС. Работи в Медицинския докторат, като началник на личния състав на докторите на СС и полицията. След войната е обвиняем в съдебния процес на лекарите.
Между 1919-1926 г. следва медицина в Гьотинген, Мюнхен и Берлин. Получава медицински лиценз на 1 февруари 1928 г. След това работи в продължение на 4 години като клиничен асистент в Първа медицинска клиника Charité в Берлин. От юни 1933 г. до октомври 1934 г. е помощник-медицински директор в болницата Virchow в Берлин.
През 1935 г. завършва обучението си като експерт по "расовата хигиена" в Института за антропология, човешка генетика и евгеника "Кайзер Вилхелм". След това той става адютант на министерския директор Артур Гют в Министерството на вътрешните работи на Райха. Той е и началник на персонала в СС службата за политика на населението и генетично здравеопазване.
В началото на Втората световна война е адютант на медицинско отделение на армията и участва в атаката срещу Белгия, Франция и Холандия.[1] През ноември 1941 г. Поппендик е приет във Вафен-СС. През 1943 г. Ернст-Роберт Гравиц от СС го назначава да ръководи личния си персонал. Попендик се присъединява към НСДАП през 1932 г. (член на партията № 998 607) и СС (№ 36 345).[2] Той стига до ранга на оберфюрер.[3]
Попендик е замесен в поредица от медицински експерименти, извършени на затворниците в концентрационни лагери, включително в Равенсбрюк. При Американския военен трибунал № I на 20 август 1947 г. той е оправдан от престъпна дейност в медицински експерименти, но е осъден на 10 години лишаване от свобода за членство в престъпна организация – СС. Освободен е на 31 януари 1951 г.
↑ Nuremberg trials project. «Medical Case Transcript 10 December 1946»
↑ Dws-xip.pl, «Numery członków SS od 36 000 do 36 999»
Тази страница частично или изцяло представлява превод на страницата „Helmut Poppendick“ в Уикипедия на английски. Оригиналният текст, както и този превод, са защитени от Лиценза „Криейтив Комънс - Признание - Споделяне на споделеното“, а за съдържание, създадено преди юни 2009 година — от Лиценза за свободна документация на ГНУ. Прегледайте историята на редакциите на оригиналната страница, както и на преводната страница. Вижте източниците на оригиналната статия, състоянието ѝ при превода, и списъка на съавторите.
FAST: 1841903
WorldCat (през LCCN): no2002-102104
Взето от „https://bg.wikipedia.org/w/index.php?title=Хелмут_Попендик&oldid=9276946“.